তিনি বলেন, পুলিশ সম্পূর্ণ বিনা উস্কানিতে অনেককে গ্রেফতার করেছে। অনেকের বাড়ি গিয়ে অসৌজন্যমূলক আচরন করেছে। এটি ন্যাক্কারজনক ঘটনা। তিনি বলেন, ব্যর্থ অকার্য্যকর ও গণবিচ্ছিন্ন এ সরকারের বিরুদ্ধে জনগন স্বতঃস্ফুর্তভাবে হরতাল পালন করবে। পেটোয়া পুলিশ বাহিনী কিংবা দলীয় ক্যাডার বাহিনী লেলিয়ে দিয়ে হরতাল বানচাল করা যাবে না। এদিকে, বিকেলে হরতাল সফল করার  লক্ষে খুলনা মহানগর ও জেলা বিএনপির উদ্যোগে দলীয় কার্যালয়ের সামনে সমাবেশ অনুষ্ঠিত হয়। সমাবেশে বক্তারা বলেন, সরকার তত্ত্বাবধায়ক সরকার ব্যবস্থা বাতিল করে দলীয় সরকারের অধীনে একতরফা নির্বাচনের মাধ্যমে বাকশাল কায়েমের ষড়যন্ত্র করেছে।